Document ID: /roh_data/filtered/fineweb-2-filterrobots_roh.jsonl.gz/60877

Las lavurs da semester «terren da baghegiar buca surbaghegiau a Falera» dils students dil departament architectura dall’ETH Turitg han saviu vegnir serradas giu cun success il december 2021. Entgins interessents han gia saviu contemplar ils projects. Cun bia passiun ein fetg differents ed interessants projects vegni realisai sin las singulas parcellas. Ussa mein nus ella proxima fasa. Bugen lein nus discutar cun indigens ed interessents ils projects. Nus lein anflar ora, sche la populaziun da Falera sa sidentificar cun talas fuormas da habitar.
Venderdis, ils 14 da schaner 2022 envidein nus Vus cordialmein da vistiar l’exposiziun dils projects. L’exposiziun vegn aviarta naven dallas 16.00 uras en la fermata. Entgins students ein medemamein presents per declarar ils projects.
Naven dallas 19.00 uras vegn lu ad haver liug ina discussiun. Signur prof. Gion A. Caminada vegn a discutar e presentar ils projects.
Silsuenter astgeis Vus bugen appurtar Vossas propostas ed ideas. Nus sperein aschia, che la proxima fasa survegni gleiti ina fuorma concreta.
Nus essan spannegiai e selegrein nus!
Per l’occurrenza vala 2G (vaccinau ni guari) ed in obligatori da mascras.